Saya mulakan siasatan ini dengan satu soalan saja.
Apa tujuan makhluk asing datang ke Bumi sejak lebih 70 tahun dulu?
FAIL KES NEVADA JILID 3
Namun berdasarkan bukti-bukti yang terkumpul,
saya ubah fokus siasatan untuk cari jawapan.
Dari Brazil...
Orang nampak beratus-ratus UFO dalam pelbagai bentuk.
...ke Tampico...
Yang pasti, ramai nelayan pernah nampak USO
dan mereka pilih untuk rahsiakannya kerana orang tak percaya.
...dengan sambungan video UFO "obor-obor" yang hilang...
Ia tiba-tiba berhenti dan jatuh ke dalam tasik.
...nampaknya kita perlu siasat kaitan makhluk asing dengan laut.
- Silakan duduk. - Terima kasih.
Rory dah balik dari misi menyelam di Kepulauan Channel.
Saya harap data dia boleh beritahu kita apa makhluk asing buat di dalam laut
dan sejak bila mereka di situ.
Kami kesan anomali guna sonar imbas sisi yang...
Sepatutnya, kawasan itu ialah dataran berpasir.
Sepatutnya, tiada apa-apa yang pelik pun di situ.
Kalau ada apa-apa yang pelik, maksudnya ada orang letakkannya di situ.
Tengok gambar ini. Awak rasa apa benda itu?
- Macam kapal terbang. - Ya.
Kapal, kapal terbang, piring terbang atau sesuatu.
Sesuatu yang besar.
Lebih 30 meter panjang dan hampir 12 meter lebar.
- Mungkinkah ini bangkai kapal terbang? - Entahlah, tapi ia sangat besar.
Yang pasti, bukan semula jadi.
Benda segi empat ini...
Tengoklah saiznya.
Segi empat.
Apa ciptaan alam yang berbentuk segi empat?
Rasanya, tiada.
Tepat sekali! Ada tangan yang letakkannya di situ.
Selepas seharian di laut,
akhirnya kami turunkan ROV di kawasan ini
dan sebaik saja kami turunkan ROV...
Awak kena tengok video ini.
Tengoklah betapa lajunya.
Hilang.
Cahayanya berubah.
Oh, Tuhan.
Dari jarak beberapa ratus meter ke lapan kilometer dalam kurang sesaat.
Gilalah.
Mereka nak perhatikan kamu, tapi dari jarak selamat.
Kami pasang kamera penglihatan malam di atas bot
dan rakam satu lagi kejadian yang cukup luar biasa.
Kami semua sedang tidur kecuali kru yang berjaga malam itu.
Jangan cakap ia masuk ke dalam air.
Dah masuk.
Oh, Tuhan.
Inilah yang mereka buat di belakang kita. Awak tahu apa benda ini?
Setahu saya, suar Willie Peter saja yang boleh terapung di udara macam itu,
tapi itu bukan suar kerana tak berasap.
Tengok itu.
Ia tenggelam.
Entahlah, saya tiada jawapan. Awak ada jawapan?
Awak rasa ada pangkalan di situ macam di Tampico?
Boleh jadi.
Sejak dulu lagi, orang nampak UFO di langit
dan USO masuk dan keluar dari air di kawasan itu.
Awak rasa sejak bila? Sebagai ahli arkeologi, apa kata awak?
Ada sejarah lisan tentang objek terbang dalam masyarakat orang asli di sini
dan mereka selalu kaitkannya dengan dewa-dewi.
Suku Chumash dan Salinan ada sejarah lisan tentang kenampakan cahaya aneh.
- Berabad-abad dulu? - Ya.
Kalau kita tengok rekod arkeologi di seluruh dunia,
dalam sejarah lisan dan bertulis masyarakat peribumi,
ada banyak kenampakan misteri yang direkodkan,
jadi fenomena ini dah lama berlaku.
Saya rasa ini baru mukadimah
dan saya betul-betul percaya memang ada sesuatu di dalam laut.
Saya tak sangka Rory berjaya rakam kejadian itu.
Saya dengar kerajaan AS ada video macam itu.
UFO yang masuk ke dalam air digelar USO.
Objek Tenggelam Tak Dikenali.
Saya nak kongsinya dengan orang dalam.
Moga-moga lebih banyak video sama akan didedahkan kepada umum
supaya kita boleh siasat aktiviti makhluk asing di dalam laut kita.
Yang pasti, ia bukan teknologi manusia.
Saya hantar video itu kepada Vee
untuk minta pendapat kerana ini bidang kepakaran dia.
Hei, Vee. Dah tengok video itu?
Dah.
Sebagai juruterbang, awak rasa apa itu?
Apa agaknya? Apa yang boleh kita ketepikan?
Saya dah cuba cari bunyinya,
perhatikan paksi pergerakannya,
sisa pembakaran enjinnya,
api atau bahan api,
tapi semua ciri itu tiada.
Macam mana dengan dron?
Saya pernah nampak dron terhempas dan terbakar. Dron sangat sensitif.
Impaknya apabila terhempas di laut sama macam di darat.
Kita nampak cahayanya terbias apabila ia masuk ke dalam air.
Saya tak tahu dron jenis apa yang boleh masuk ke dalam air.
Dron cuma boleh terbang atau tenggelam, tapi bukan kedua-duanya.
Fenomena ini bercorak.
Ia akan menampakkan diri sebelum tiba-tiba hilang.
Kemudian, datang balik selepas semua orang tidur.
Apa pendapat awak?
Kalau dari perspektif ketenteraan,
mungkin ia buat operasi peninjauan kerana ia datang dan pergi.
Saya tertarik apabila awak sebut tentang corak.
Saya bincang dengan dua juruterbang lain.
Mereka selalu nampak cahaya aneh di Lautan Pasifik.
Saya akan jumpa mereka untuk tengok beberapa video.
- Tunggu laporan saya. - Okey, baiklah.
Sejak sertai siasatan George,
saya tanya kawan-kawan juruterbang saya
kalau-kalau mereka ada pengalaman
atau tahu motif makhluk asing datang ke Bumi.
Saya jumpa Chris dan Trent, juruterbang komersial,
kerana mereka ada video.
Dah berpuluh-puluh tahun mereka jadi juruterbang
dan isu ini dianggap tabu dalam dunia penerbangan,
jadi kesudian mereka untuk tunjuk video itu kepada saya
buat saya rasa ia agak penting.
Susah nak nampak di skrin, tapi saya dah pusingkannya.
Kalau tengok di tengah-tengah ini,
awak boleh nampak dua cahaya datang dari kiri.
Kami di tengah-tengah Lautan Pasifik, menghala ke barat.
Kami nampak cahaya aneh dari utara.
Semakin lama, semakin terang sebelum malap.
Objek itu terbelah dua.
Kami boleh nampak dengan mata kasar
ia terpisah daripada cahaya yang lebih besar dan terang.
Cahaya itu terbang ke sana sini.
Macam sejenis prob.
Selepas cahaya tu keluar dari atmosfera,
kami mula nampak pergerakan yang tak dapat dijelaskan.
Kalau lajukan sikit video itu,
kita boleh nampak pergerakannya menyimpang dari kebiasaan.
Hal ini kecoh. Juruterbang lain pun nampak.
Awak nampak cahaya itu?
Kami nampak dua atau tiga cahaya yang mengorbit dalam bulatan.
Awak kata ia sangat laju?
Ya. Saya tak tahu jaraknya, tapi kelajuannya tak masuk akal.
Saya kerja malam tadi dan kami terima laporan yang sama.
Apa kata kawalan trafik udara?
Malangnya di Pasifik, kami terputus hubungan.
Biar betul? Tiada kawalan udara?
Semuanya guna satelit. Kami lapor koordinat guna pesanan teks.
Ketika itulah mereka pilih untuk muncul.
Saya rasa fenomena ini ialah sejenis operasi perisikan.
Macam anomali Rory.
Mereka muncul dalam situasi yang di luar kawalan kita
dan di lokasi yang menyulitkan kita untuk kumpul data.
Mereka nak beritahu yang kononnya mereka lebih hebat.
Dah berapa kali awak nampak?
Dalam tiga, mungkin satu yang saya rasa tak boleh dijelaskan.
Banyak itu. Semuanya di kawasan luar hubungan.
Ya, betul itu.
Saya nak dunia tahu yang semua ini tak boleh dijelaskan
dan inilah yang berlaku sekarang.
Bukan saja di Amerika Syarikat, tapi di serata dunia.
HANGAR 21
8 MAC 2024
Pentagon terbitkan laporan komprehensif setebal 60 muka surat tentang UAP.
Menurut laporan, Jabatan Pertahanan
mendakwa tiada sebarang bukti kehadiran makhluk asing di planet kita.
Mengarutlah.
Tahun lepas, Pentagon tubuhkan sebuah jabatan khas, AARO,
untuk siasat semua bentuk UAP atau Fenomena Anomali Tak Dikenali.
Tugas AARO ialah mengumpul rekod sejarah
daripada semua program kerajaan AS yang siasat kes UFO sejak 75 tahun dulu.
Menurut Pentagon, tiada bangkai makhluk asing,
bangkai kapal makhluk asing dan unsur kerahsiaan.
Paling penting, AARO tak menemui sebarang bukti
pemilikan teknologi makhluk asing oleh kerajaan AS dan kontraktornya.
Mereka habiskan 18 bulan
meneliti lautan maklumat yang dikumpulkan oleh program lain kerajaan
dan dengan selamba buat kesimpulan yang makhluk asing tak wujud.
Mengarut betul!
AARO tak menemui sebarang bukti yang mengesahkan siasatan kerajaan AS
terhadap dakwaan kenampakan UAP yang menggunakan teknologi makhluk asing.
Saya dah baca fail-fail itu.
Saya ada salinan semua fail itu.
Saya berani kerat jari laporan AARO itu ibarat menutup bangkai gajah dengan nyiru,
tapi kalau ada yang tahu, orang itu ialah Chris Mellon.
Bercakap tentang laporan AARO, pada mulanya,
kita sangat optimis yang perhatian daripada media dan Kongres
akan bantu kita untuk lebih memahami situasi sebenar.
Tak sangka seteruk ini.
Laporan itu sarat dengan kesilapan, rujukan dan dakwaan yang tak masuk akal.
Secara harfiahnya, laporan itu mencemarkan standard pengoperasian
dan kebolehpercayaan bukti dalam komuniti perisikan.
Bukan "tak dikenali" atau "tak dapat dijelaskan",
tapi "data tak mencukupi".
Awak percaya UAP berpotensi mengancam keselamatan negara kita?
Ya, teknologi mereka jauh lebih canggih berbanding kita.
Mereka boleh terbang ke angkasa lepas,
masuk atmosfera sekelip mata, buat sesuka hati mereka dan hilang.
Kita tak boleh buat apa-apa pun. Tak boleh.
Malangnya, kesimpulan itu diterima bulat-bulat
dan dilaporkan oleh media
tanpa merujuk kepada pakar subjek ini seperti yang sepatutnya.
Ya, itulah rancangannya.
Media laporkan berita itu untuk dibaca oleh ahli-ahli Kongres
dengan harapan topik ini dilupakan.
Benda ini tergantung.
Kita mesti terus siasat fenomena ini
sehingga akar umbi untuk cari jawapannya
dan sekiranya laporan sampah ini
menjejaskan usaha kita untuk menemukan jawapan itu,
keselamatan negara kita dan kemajuan sains akan tergadai.
Saya risau laporan AARO itu akan buat Kongres berhenti bertanya,
padam minat media arus perdana daripada kejar cerita itu,
sekali gus buat ahli akademik tawar hati untuk terus mengkaji.
Semua itu penting untuk kita jawab persoalan ini,
lebih-lebih lagi kita dah jumpa kaitannya dengan air.
Apa-apa pun, kita belajar sesuatu.
Kita tak boleh harapkan Pentagon untuk jujur tentang isu UFO
dan kongsi situasi sebenar.
Pentagon pilih untuk menafikan topik ini, jadi kita terpaksa berdiri sendiri.
Saya akan tulis laporan sendiri untuk balas laporan AARO
dan serahnya kepada Kongres.
Langkah pertama untuk balas laporan AARO
ialah cari saksi yang beri keterangan dan maklumat kepada AARO.
Kemudian, sahkan cerita yang mereka kongsi kepada AARO
dan pastikan mereka dapat perbicaraan yang seadilnya.
Mereka cerita segala-galanya dan percaya yang AARO
akan siasat maklumat itu dengan penuh rasa tanggungjawab,
tapi sia-sia.
Saya kenal seorang pemberi maklumat. Nama dia Michael Herrera.
Saya boleh bawa awak ke salah satu lokasi yang boleh buktikan mereka wujud.
Dia beri keterangan kepada AARO dan kenal orang yang boleh buktikan
program kejuruteraan membalik UFO sememangnya wujud.
Dah beberapa minggu saya ajak dia jumpa, tapi dia agak keberatan.
Saya berani cakap yang kerajaan AS dan tentera AS,
akan ambil pendekatan untuk menakut-nakutkan saksi-saksi.
Saya sendiri pernah alaminya pada 1989.
Semasa saya mula siasat dakwaan liar tentang Area 51,
saya minta maklumat awam.
Saya cakap, "Saya tahu ada penonton yang lebih tahu tentang program ini
dan rahsia-rahsianya yang dirahsiakan oleh kerajaan.
Hubungi saya."
Ramai yang telefon.
Seorang demi seorang daripada enam orang
yang hubungi saya di KLAS-TV,
didatangi oleh ejen kerajaan yang paksa mereka tutup mulut.
Ada antara mereka yang diugut.
Michael Herrera juga mendakwa dia diugut,
tapi dia percaya ceritanya terlalu penting untuk diketepikan.
Cerita dia agak tak masuk akal
dan saya harap dapat sahkan cerita dia tentang teknologi canggih itu.
Kalau cerita dia benar dan boleh disahkan,
ini boleh membantu menyangkal laporan AARO yang dibuat untuk mengelabui kebenaran.
- Apa khabar? - Sihat. Apa khabar?
Akhirnya.
- Gembira jumpa awak. - Samalah.
- Awak beri keterangan kepada AARO. - Ya.
Kita semua tahu mereka buat tak tahu selepas baca laporan itu.
Ya, mereka beri maklumat palsu.
- Kejadian itu di hutan Indonesia? - Ya.
- Apa awak nampak? - Sesuatu yang tak dapat dilupakan.
Kami ditugaskan ke sana untuk buat misi kemanusiaan pada 2009
susulan gempa bumi yang melanda bahagian barat Sumatera.
Kami ditempatkan di atas sebuah bukit.
Apabila kami pandang ke arah utara, kami nampak sesuatu yang tak bergerak...
Ada kebun orang kampung di atas bukit itu,
jadi kami nampak sipi-sipi saja.
- Awak maksudkan UFO? - Betul.
Kami nampak ada benda berputar dan warnanya bertukar-tukar.
Dari kelabu kusam muda ke hitam kusam gelap.
- Besar mana? - Lebih kurang 90 meter.
- Sembilan puluh meter? - Ya.
Macam ada piramid di atasnya.
Kemudian, kami turun dari bukit itu
dan pergi ke kawasan lapang supaya nampak lebih jelas
dan ketika itulah kami nampak semuanya dengan jelas.
Yang menakutkannya, benda itu berhenti terkatung-katung di situ
dan berputar ikut arah jam.
Macam ada landasan. Berputar dan terkatung-katung di situ.
Ia tak keluarkan apa-apa bunyi kecuali bunyi nyaring...
Taklah nyaring sangat. Macam bunyi transformer
- atau amplifier gitar. - Dengung?
Ya.
Bunyinya sekata saja dan tak berubah-ubah,
tapi ia nampak macam satu binaan. Ada rivet dan kesan kimpalan.
Orang yang pernah nampak UFO cakap
kapal angkasa makhluk asing tiada kesan kimpalan atau sambungan.
- Ia buatan manusia? - Ya.
Maksudnya, kita tiru reka bentuk UFO?
Ya, guna teknologi kejuruteraan membalik.
Saya ada video dan gambarnya.
Malam itu, saya simpan kamera di rak saya.
Ada orang keluarkan kad memori dan cabut baterinya.
Ada orang masuk dan curinya.
- Bukti itu dah hilang? - Ya.
- Ke mana ia menghilang? - Saya tak tahu.
Mungkin di dalam bilik kebal atau fail seseorang. Entahlah.
Kami tak beritahu sesiapa kerana kami dah tiada bukti.
Sebab ceritanya tak masuk akal.
Cerita awak agak mengejutkan dan luar biasa.
Awak dah beri keterangan kepada SSCI atau jumpa mereka?
Ya, mereka percaya kredibiliti cerita saya, jadi...
Saya kemukakan beberapa saksi lain untuk sahkan cerita saya
dan nama-nama anggota yang ada bersama saya ketika kejadian.
- Boleh saya tahu nama mereka? - Tak.
- Okey. Setakat ini, cerita awak saja. - Betul.
Awak pernah beritahu saya
kerajaan akan buat sesuatu untuk sahkan semua dakwaan ini.
Tunjukkan bukti.
Mana buktinya? Bila kita akan tahu?
Berapa lama?
Saya tahu semua orang tak sabar-sabar nak tahu perkara sebenar.
Saya pun tak sabar,
tapi sebagai salah seorang saksi, saya faham prosesnya memakan masa.
Apa-apa pun, percayalah.
Moga-moga tak lama lagi, kerajaan akan dedahkan maklumat
yang disokong dengan bukti dan fakta.
Berapa lama? Awak tahu?
Saya rasa beberapa bulan lagi.
- Beberapa bulan? - Ya, itu saja saya boleh cakap.
- Ia akan sahkan cerita awak? - Betul.
Saya memang nak cerita dengan lebih terperinci,
tapi buat masa ini cukuplah awak tahu yang ia akan menggemparkan dunia.
Saya jumpa Michael untuk dapatkan maklumat spesifik.
Nama, lokasi dan maklumat sulit yang boleh sokong dan sahkan cerita dia.
Dia suruh saya tunggu beberapa bulan lagi, tapi masa semakin suntuk.
Saya tak boleh tunggu selama itu. Tekanan kian memuncak.
Semakin lama, semakin susah nak pujuk saksi bersuara.
Kita perlukan bukti kukuh untuk balas laporan AARO sekarang.
Saya dah fikir langkah seterusnya dan putuskan itu cara terbaik
untuk balas laporan AARO yang menafikan kepintaran bukan manusia
adalah dengan mempersembahkan bukti fizikal makhluk asing
yang sukar untuk ditolak.
Sekarang, orang dah malas nak ambil pusing.
Mereka nak tengok sendiri piring terbang dan bangkai makhluk asing.
Selagi tak tengok, mereka tak percaya.
Kerajaan takkan tunjuk kepada kita.
"Nah, ini piring terbang makhluk asing!" Jangan mimpilah.
Satu-satunya cara ialah kita cari maklumat sendiri.
Penyiasat UFO percaya
serpihan dan bahan bangkai UFO
ialah bukti paling kukuh.
Bangkai kapal terbang yang tak dikenali milik makhluk asing
yang terhempas dan tinggalkan serpihan atau bahan lain di tapak nahas.
Ada banyak bukti tinggalan nahas UFO di luar sana.
Ada program yang diberi nama Blue Fly dan Moon Dust.
Tugas mereka ialah kutip semua benda yang jatuh dari langit.
Satelit, pesawat Rusia atau apa-apa saja. Ada juga yang eksotik.
Lebih eksotik berbanding satelit buatan manusia.
Kalau jatuh ke tangan kerajaan atau kontraktor pertahanan,
mereka takkan dedahkannya.
Mujurlah ada beberapa orang saintis
yang berani kumpul sampel dari tapak nahas dan menganalisisnya.
Kita akan jumpa dua yang terbaik hari ini.
Jacques Vallée nama besar dalam bidang ini.
Dia dah tulis lebih 12 buah buku yang sangat penting
sehingga berjaya mengubah landskap siasatan UFO.
Dr. Garry Nolan, seorang doktor perubatan,
mendaftarkan paten beberapa peralatan perubatan yang canggih.
Ada antaranya digunakan untuk menganalisis manusia,
penyakit pada manusia dan unsur-unsur bahan.
Macam inilah. Bahan bangkai UFO, serpihan...
Apa yang kita tahu sebenarnya?
Sejak dulu lagi, ada komuniti yang buat kajian
tentang sampel yang dikumpulkan, menganalisisnya dan sebagainya.
Kita dapat serpihan bangkai nahas UFO
daripada orang dalam yang berani tampilkan diri
dan dakwa objek-objek itu diselamatkan
oleh kerajaan AS dan kerajaan-kerajaan lain.
Kisahnya bermula di Roswell.
Pada 1947, Tentera Udara AS dakwa
mereka jumpa bangkai piring terbang.
Cerita ini bukan dari mulut orang, tapi Tentera Udara AS sendiri.
Mereka keluarkan kenyataan tentang penemuan itu.
Berita itu tersebar ke serata dunia.
Dalam masa kurang 24 jam, mereka tukar cerita
dan dakwa ia bukan piring terbang, tapi cuma belon cuaca.
Roswell yang pertama, tapi ada banyak lagi penemuan
yang dilaporkan oleh saksi.
Kingman, Arizona, tahun 1953.
Ada banyak kenampakan UFO dalam formasi kombat di Kingman
dan dua daripadanya terhempas.
Ada pasukan tentera datang, kutipnya dan bawa balik ke Nevada.
Ada satu kes di Del Rio, Texas.
Ada satu lagi kes di Cape Girardeau, Missouri,
yang disahkan oleh puluhan saksi.
Ada kes di Kecksburg.
Objek itu satu misteri dan tiada sesiapa sempat melihatnya
kerana ia terus dikutip selepas terhempas.
Di mana kita boleh dapat sampel baharu bangkai UFO untuk diuji?
Satu, bahan di Daerah Bluffs.
Ada kenampakan UFO di situ pada pertengahan 1970-an.
Orang bersiar-siar di taman pada lewat petang
dan mereka nampak sesuatu di langit.
Ada bahan dalam bentuk cecair jatuh dari langit.
Saya berminat dengan kes ini kerana tahap kekompleksan bahan itu.
Ada orang periksa sekiranya ada faundri berdekatan
yang boleh hasilkan bahan sekompleks itu dan buangnya ke tengah padang?
Adakah ia meteor?
Meteor takkan tinggalkan tompokan cecair di atas tanah,
sebaliknya kawah,
jadi ada yang tak kena dan ada ramai saksi.
Kami berjaya dapatkan bahan yang dijatuhkan atau ditinggalkan itu.
Kerajaan tak datang ke Daerah Bluffs untuk kutip bukti itu,
jadi Nolan dan Vallée percaya kita boleh dapat lebih banyak sampel.
Kenapa kita nak uji bahan-bahan itu?
Mungkin daripada pembentukan atau cara pembuatannya,
kita boleh tahu cara pengoperasian serta kecanggihan teknologi makhluk asing.
Kalau ada bukti ia dibina dalam persekitaran graviti sifar,
itu bukan teknologi manusia.
Kita tiada teknologi itu di angkasa lepas.
Itu satu penemuan besar.
GURUN MOJAVE
Kalau kita nak kemukakannya sebagai bukti aktiviti makhluk asing,
ia mestilah cukup kukuh.
Saya dengar semakin ramai saksi yang berani berkongsi secara terbuka
untuk kali pertama sejak lebih 40 tahun,
tapi disebabkan laporan AARO itu, mereka pilih untuk tutup mulut.
Sepanjang siasatan saya,
sekurang-kurangnya seorang tampil dan mendakwa ia bukan UFO,
tapi satu penipuan.
Setiap kali ada cerita UFO terhempas atau operasi penyelamatan bangkai UFO,
akan ada yang muncul dan menyangkal teori itu.
- Hai, George. - Apa khabar?
Saya panggil Doug untuk nilainya dari setiap sudut.
Saya mula tertarik dengan UFO
pada tahun 80-an apabila dengar khabar angin
tentang kejadian di gurun Nevada.
Kononnya ada piring terbang yang terhempas, UFO,
dan kerajaan AS serta kontraktor pertahanan
kutip bangkai UFO itu dan buat kejuruteraan membalik.
Persoalannya, di mana bangkai itu? Syarikat swasta? Kontraktor pertahanan?
Mereka cuba belajar teknologi itu?
Saya rasa jawapannya ya, tapi laporan AARO menafikannya.
Kalaulah ada teknologi makhluk asing
yang jatuh ke Bumi dan diselamatkan oleh kerajaan AS,
tanpa banyak tanya, saya berani kerat jari dan jamin
beberapa orang saja pernah tengoknya.
Tekanan di Washington kian memuncak.
Awak pun tahu industri pertahanan ialah anak emas Kongres.
- Beltway Bandits. - Ya. Mereka kunci mulut.
Saya rasa mustahil untuk kita buat mereka buka mulut.
Kalau teknologi itu berjaya diekstrak, harganya bertrilion-trilion dolar.
Ekonomi dunia akan berubah, jadi mereka takkan cakap apa-apa.
Saya baru jumpa Nolan dan Vallée di Stanford.
Okey.
Mereka kata kita boleh dapat bahan milik makhluk asing.
Daerah Bluffs, Iowa?
Ya, di sanalah ia berlaku.
Saya rasa kita patut ke sana dan dapatkan sampel itu.
Vallée dan Nolan tak pernah bercakap dengan mana-mana saksi.
Saya harap awak boleh pujuk mereka sebelum terlambat.
- Ini untuk saya? - Ya.
Okey.
Terbaik.
DAERAH BLUFFS IOWA
Kita baru sampai di Daerah Bluffs, Iowa.
Di sinilah kejadian itu berlaku pada Disember 1977.
Mula-mula, saya nak jumpa seorang lelaki bernama Jason Offutt.
Saya jumpa artikel dia dalam talian.
Dia buat kajian mendalam tentang kejadian itu,
jadi secara logiknya, dia tentu boleh kenalkan saya
dengan beberapa orang saksi yang berada di tempat kejadian hari itu.
Hai.
Saya ajak Jason jumpa di perpustakaan.
Perpustakaan itu masih menyimpan mikrofis dari tahun 1970-an,
jadi mereka ada artikel yang saya takkan jumpa dalam talian.
Saya terjumpa satu artikel. Biar saya imbasnya dulu.
Awak boleh nampak tarikhnya sehari selepas kejadian itu.
- Logam misteri jatuh dari langit. - Dari langit.
Kenapa bukan muka depan?
Kenapa artikel ini di belakang macam obituari?
Muka surat sepuluh.
Saksi pertamanya ialah Pembantu Ketua Bomba Jack Moore.
Saya dah cakap dengan anaknya, Mike. Dia saksi langsung.
Mike dan isterinya sedang memandu melalui taman itu sekitar jam 7.45 petang.
Mereka ternampak cahaya merah terkatung-katung di langit.
Dia ingat dari Lapangan Terbang Eppley berdekatan...
- Okey. - ...tapi ia tak bergerak.
Kemudian tiba-tiba,
satu lagi bola merah yang lebih kecil, jatuh dari bawahnya.
Jack Moore. Anak dia Mike Moore.
- Dia orang tempatan. - Ya, masih.
Rasanya awak tahu soalan saya seterusnya.
Ya, saya boleh...
Di perpustakaan tadi, Jason kata dia akan kenalkan saya dengan Mike.
Sebelum ini Mike keberatan untuk cerita tentang kejadian itu,
tapi nampaknya dia dah bersedia sekarang.
Awalnya Mike tanya saya, "Awak nak jumpa esok atau..."
Saya jawab, "Hari ini."
Dia ada di tempat kejadian dan nampak dengan mata dia sendiri.
Saya nak dengar cerita dia sebelum buat sebarang penilaian.
Saya boleh cerita dan bawa awak ke lokasi itu.
Terbaik.
- Awak seorang saja? - Bekas isteri saya ada ketika itu.
Maksudnya, awak memandu bersama bekas isteri awak.
Macam mana ceritanya?
Saya lalu jalan ini.
Di sinilah saya dongak dan ternampak ia turun dari langit.
Saya ingat kapal terbang nak mendarat, tapi ia jatuh menegak.
Lagipun, saya tak nampak lampu yang biasanya ada di kapal terbang.
Benda itu jatuh menegak, bukan meluncur perlahan-lahan.
Bekas isteri saya nampak ia terkatung-katung.
Ke arah yang sama?
- Ya. - Ke mana?
Ke depan. Ia betul-betul di atas kereta kami.
Saya baca bahasa tubuh Mike untuk pastikan kredibiliti cerita dia.
Kalau saya di tempat dia,
saya akan tepuk papan pemuka kerana terlalu terkejut,
tapi itu saya. Lain orang, lain reaksinya.
Lebih-lebih lagi apabila nampak kejadian seaneh itu.
BIG BEAR LAKE DAERAH BLUFFS, IOWA
Di sinilah ia jatuh. Betul-betul di tebing ini.
- Di sini? - Ya, di sini.
Ya, ia jatuh di sekitar sini.
Bomba datang kerana seluruh tebing ini terbakar.
- Besarkah kawasan yang terbakar itu? - Satu ke dua meter.
- Logam itu di sini. - Ya, di sini.
Meleleh.
- Ya, meleleh ke sini. - Mengeras.
Ya, saya datang balik dan kutip benda ini.
- Oh, Tuhan! Boleh saya pegang? - Peganglah.
Apa benda...
Patutlah awak kata ia berbuih. Oh, Tuhan. Beratnya.
Saya cuba pecahkannya guna tukul seberat empat kilogram.
Tak pecah.
Tak boleh dipotong guna api, dikisar atau dibengkokkan.
Semasa saya kutipnya, ada benda biru dalam logam ini.
Macam mentol zaman 1950-an dan 1960-an.
- Yang biru itu? - Macam dalam kamera.
Benda biru itu tak cair dan berketul-ketul.
Nampak macam batu, tapi ia sangat berat.
Saya tak tahu apa benda berkilat di hujungnya.
Terutamanya di jari telunjuk saya.
Apabila nampak, saya ingat batu biasa.
Apabila pegang, saya boleh rasa ketumpatannya.
Saya cakap, "Oh, Tuhan. Ini..."
Nampak macam ringan, tapi beratnya hampir tujuh kilogram.
Ayah saya pernah cakap dia sendiri tak tahu apa benda ini.
Kalau awak tak kisah, saya nak uji benda ini.
Awak boleh ambil sikit dan ujinya.
- Saya akan pulangkan. - Saya cuma nak tahu.
Sementara Doug kumpul bukti fizikal bangkai UFO di Iowa,
saya teruskan perjalanan
ke lokasi penting dalam laporan AARO
yang mendakwa semua cerita kenampakan UFO boleh diklasifikasikan
sebagai fenomena semula jadi atau teknologi manusia.
Kita tiba di Wine Country, California, untuk jumpa ahli astronomi Sweden,
Dr. Beatriz Villarroel.
Dia saintis yang dihormati dan profesor yang baru saja terbitkan
jurnal penuh kontroversi tentang anomali cahaya
yang nampak macam satelit,
tapi ditemui sebelum teknologi itu dibangunkan.
Dia percaya ada sebuah tamadun maju
di luar sana yang hantar
berjuta-juta prob ke seluruh galaksi untuk cari tamadun dan kepintaran lain.
Mereka beroperasi di atmosfera planet kita.
Saya tak sabar nak tengok bukti yang mereka berjaya kumpul.
Apa yang dorong awak untuk siasat prob makhluk asing ini?
Balai Cerap Palomar Sky Survey mendigitalkan satu koleksi plat fotografi.
Sesiapa saja boleh tengok plat-plat itu.
Kami muat turun imej-imej itu
dan bandingkannya dengan imej langit pada hari ini.
Kami cari perbezaannya.
Apa beza langit 1950-an dengan langit hari ini?
Tengok gambar ini. Awak boleh nampak sembilan bintang.
Semuanya nampak macam bintang.
Tiga puluh tahun kemudian, bintang-bintang itu dah tiada.
Hilang.
- Dulu ada, sekarang tiada. - Ya.
Lima tahun sebelum Sputnik.
- Bukan satelit? - Bukan.
Setahu saya, satelit tak boleh sampai ke altitud itu.
Dengan andaian imej-imej ini ialah pemerhatian astronomi sebenar.
Awak dah bandingkan...
Kami tak jumpa apa-apa masalah.
Kita tak boleh nafikan hakikat yang besar kemungkinan,
kita terlepas pandang satu penjelasan yang konkrit.
Yang pasti, tiada penjelasan astrofizik
dan tiada penjelasan yang betul-betul konkrit.
Boleh beri contoh lain?
Ya. Saya ada dua contoh.
Kita boleh nampak lima cahaya fana pada Julai 1952.
Sekarang, dah hilang.
Saya takkan lupa bulan Julai 1952. Ada peristiwa penting.
Pada bulan itulah ada kenampakan UFO di Washington.
Pada Julai 1952, UFO muncul di Washington dua minggu berturut-turut.
UFO dikesan dalam radar
dan dilihat oleh juruterbang. Jet dikerahkan untuk kejar mereka.
Apabila dah dekat, UFO itu hilang entah ke mana.
Kemudian, ada contoh terakhir yang ditemui
oleh kawan saya di Madrid, Enrique Solano.
- Tengok tiga bintang ini. - Bila ini?
19 Julai 1952.
Dulu ada, sekarang dah tiada.
- Besar kemungkinan, ia makhluk asing. - Mungkin.
Mungkin ada penjelasan astrofizik lain yang kita tak tahu.
UFO yang lebih dekat dengan Bumi berbanding bintang.
Saya tak tolak sebarang kemungkinan.
Kebetulan yang menakjubkan. Dari satu sudut, ada logiknya.
Kalau ada tamadun makhluk asing di angkasa lepas,
mereka akan hantar prob macam kita.
- Kita hantar prob. - Ya.
Kita ada Voyager 1 dan Pioneer.
Kalau kita boleh, kenapa mereka tak boleh?
Mungkin mereka ada berjuta-juta prob dan hantarnya ke serata galaksi.
Ada banyak penjelasan saintifik dan kajian
membuktikan minat makhluk asing terhadap kita,
jadi mungkin teori prob makhluk asing ini satu lagi petunjuk kedatangan mereka.
Yang pasti,
AARO tak boleh tolak bukti ini dan dakwanya satelit, Starlink atau dron.
Kalau ya pun, ia versi teknologi yang lebih canggih.
Apa mereka nak buat dengannya? Itu yang saya cuba siasat.
BIG BEAR LAKE DAERAH BLUFFS, IOWA
George cakap sepanjang siasatan ini,
ada seseorang yang dakwa kejadian itu cuma satu penipuan.
Saya akan jumpa Darrell Livengood.
Dia dakwa pada 1977, dia yang reka semua cerita itu.
Saya tak nak minda skeptikal saya membayangi temu bual kami,
jadi saya akan berfikiran terbuka dan tanya dia macam-macam soalan.
Apa yang berlaku? Ceritalah.
Disember ini, genap 46 tahun.
- Ya. - Saya balik bercuti.
Waktu itu pertengahan musim sejuk. Saya jumpa tiga orang kawan saya.
Dua daripada mereka kerja untuk Union Pacific.
Mereka beri saya dua alat yang dipanggil pengecas,
tapi sebenarnya, itu cuma alat pengimpal haba.
- Okey. - Penuh dengan fosforus dan serbuk.
Okey.
Kalau nak guna, kena nyalakan fius.
Konsepnya sama macam bunga api yang kita bakar semasa Fourth of July.
Macam kon bunga api yang memercikkan api itu...
- Okey. - ...tapi ia terbakar selama 15 minit.
- Okey. - Apinya memercik setinggi sembilan meter.
Asapnya naik ke udara dan berserak sehingga nampak macam UFO.
Yakah?
Mungkin ia memercik ke bawah, jadi nampak macam...
Macam UFO tembak api ke bawah, sedangkan ia ke atas.
Tembak api ke atas? Okey.
Dia kata kawan-kawan dia kerja buat landasan kereta api
dan cerita tentang alat khas yang mereka guna,
iaitu pengimpal yang biasa digunakan untuk mengimpal landasan.
Mungkin dia nyalakan alat itu.
Kami cuma budak-budak nakal yang nak berseronok...
Ya.
...dan anak marsyal bomba itu...
Mike Moore.
...cuma menokok tambah cerita ini.
- Okey. - Dia tahu orang akan percaya cakap dia.
Sebelum ini kami diamkan saja, tapi saya tak boleh berdiam diri lagi.
Cerita dia boleh dipercayai, tapi dia tiada motif untuk menipu.
Mike pula sebaliknya.
Sekarang, saya perlu bandingkan cerita Mike
dengan cerita alat pengimpal haba itu
dan cari relatifnya.
Saya nak jumpa George semula
dan beritahu pendapat saya tentang cerita Darrell
dan saya tak boleh agak reaksi dia.
Terjemahan sari kata oleh Saffura